CELEX: 32021R2193
Language: bg
Date: 2021-12-13 00:00:00
Title: Регламент за изпълнение (ЕС) 2021/2193 на Съвета от 13 декември 2021 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна

13.12.2021   
               
               
                  BG
               
               
                  Официален вестник на Европейския съюз
               
               
                  LI 445/4
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2193 НА СЪВЕТА
         от 13 декември 2021 година
         за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 17 март 2014 г. Съветът прие Регламент (ЕС) № 269/2014.
                  
               
                     (2)
                  
                  
                     С оглед на участието в Украйна на групата „Вагнер“, базирано в Русия неперсонифицирано частно военно образувание, Съветът счита, че в списъка на лицата, образуванията и органите, подлежащи на ограничителни мерки, който се съдържа в приложение I към Регламент (ЕС) № 269/2014, следва да бъдат добавени три лица.
                  
               
                     (3)
                  
                  
                     Приложение I към Регламент (ЕС) № 269/2014 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Лицата, посочени в приложението към настоящия регламент, се добавят в списъка, поместен в приложение I към Регламент (ЕС) № 269/2014.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 декември 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 78, 17.3.2014 г., стр. 6.
      
      
         
            ПРИЛОЖЕНИЕ
            Следните лица се добавят в списъка на физическите и юридическите лица, образуванията и органите, поместен в приложение I към Регламент (ЕС) № 269/2014:
            
               
                            
                        
                        
                           Име
                        
                        
                           Идентифицираща информация
                        
                        
                           Основания
                        
                        
                           Дата на вписване
                        
                     
                           „201
                        
                        
                           Dmitriy (Dimitry, Dmitri, Dmitry) Valerievich UTKIN
                           (Дмитрий Валерьевич УТКИН)
                        
                        
                           Длъжност(и): Основател на и командващ групата „Вагнер“; главен изпълнителен директор на Concord Management and Consulting
                           Ранг: подполковник (в руската армия)
                           Позивна: Vagner/Wagner (Вагнер)
                           Дата на раждане: 1.6.1970 г. или 11.6.1970 г.
                           Идентификационен номер в групата „Вагнер“: M-0209
                           Място на раждане: Асбест, Свердловска област, бивш СССР (понастоящем Руска федерация)
                           Гражданство: руско
                           Адрес: Псков, Руска федерация
                           Пол: мъжки
                        
                        
                           Дмитрий Уткин, бивш офицер от руската военна разузнавателна служба (ГРУ), е основател на групата „Вагнер“ и отговаря за координирането и планирането на операциите по разполагането на наемници на групата „Вагнер“ в Украйна.
                           На командната си позиция в групата „Вагнер“ той лично присъства на бойното поле в Украйна, като координира и планира дейностите на членовете на групата „Вагнер“.
                           Като се има предвид командната му позиция, той носи отговорност и активно е изпълнявал действия, подкопаващи и застрашаващи териториалната цялост, суверенитета и независимостта на Украйна.
                        
                        
                           13.12.2021 г.
                        
                     
                           202.
                        
                        
                           Denis Yurievich KHARITONOV
                           (Денис Юрьевич ХАРИТОНОВ)
                        
                        
                           Длъжност(и): Заместник регионален ръководител на клона в Астрахан на Съюза на доброволците от Донбас; член на Думата на Астраханска област; наемник в групата „Вагнер“
                           Дата на раждане: 16.3.1980 г.
                           Място на раждане: Астраханска област, Русия
                           Гражданство: руско
                           Паспорт: 76 2759110
                           Издаден от Министерство на вътрешните работи (МВД) 30001
                           Дата на изтичане: 10.3.2030 г.
                           Адрес: село Илинка, Астраханска област, Руска федерация
                           Пол: мъжки
                        
                        
                           Денис Харитонов е заместник регионален ръководител на клона в Астрахан на Съюза на доброволците от Донбас, член на Думата на Астраханска област и наемник в групата „Вагнер“.
                           Той участва в бойни действия в Донбас в сепаратисткия батальон „Степ“, където командва взвод с преносим противовъздушен ракетен комплекс. Признава, че лично е свалил украински хеликоптер и два самолета СУ-25 по време на престоя си в Донбас.
                           Награден е с Ордена на Руската федерация за заслуги към родината. Също така получава раздавани в рамките на групата „Вагнер“ награди, както и награди от ръководителя на Съюза на доброволците от Донбас и бивш министър-председател на т.нар. Донецка народна република Александър Бородай (спрямо когото са наложени ограничителни мерки въз основа на Решение 2014/145/ОВППС на Съвета). По този начин той активно е подкрепял действия и е провеждал политики, подкопаващи и застрашаващи териториалната цялост, суверенитета и независимостта на Украйна.
                        
                        
                           13.12.2021 г.
                        
                     
                           203.
                        
                        
                           Sergey Vladimirovich SHCHERBAKOV
                           (Сергей Владимирович ЩЕРБАКОВ
                        
                        
                           Длъжност(и): Служител на свободна практика в руското ГРУ и наемник в групата „Вагнер“
                           Дата на раждане: 21.7.1981 г.
                           Гражданство: руско
                           Адрес: евентуално: Астрахан, район „Кировски“, ул. „Расколников“ № 11, ап. 5, Руска федерация
                           Пол: мъжки
                        
                        
                           Сергей Щербаков е служител на свободна практика в руското ГРУ и наемник в групата „Вагнер“.
                           Той се сражава в Донбас на страната на проруските сепаратистки сили като член на военна единица с преносим противовъздушен ракетен комплекс в рамките на проруския сепаратистки батальон „Степ“, свалил украински хеликоптер и два самолета СУ-25 в Донбас. По този начин той активно е подкрепял действия и е провеждал политики, подкопаващи и застрашаващи териториалната цялост, суверенитета и независимостта на Украйна.
                        
                        
                           13.12.2021 г.“